text: 6 Jesusqa sutʼiyanankama mañakuytawan, yachachisqasninta wajyaspa paykunamanta ajllarqa chunka iskayniyoj apostolesta (Luc. 6:12-16). Qhepan iskay wataspitaj, apostolesninwan khuskapuni karqa, nisqanwantaj ruwasqanwantaj yachachispa. Chantapis Jesusqa paykuna ashkhataraj yachakunanku kasqanta yacharqa, chayrayku yachachisqasniy nispallapuni paykunata sutichaj (Mat. 11:1; 20:17, 18, Qheshwa Biblia). Paykunataqa sumajta yuyaycharqa, imaynatachus willanankutapis yachacherqa (Mat. 10:1-42; 20:20-23; Luc. 8:1-3; 9:52-55). Ajinamanta, paykunata wakichisharqa. Imajtinchus Jesús wañupojtin, janaj pachamantaj kutipojtin, paykunaqa jatun ruwayta japʼinkuman karqa.